Alarmni sistemi so glavna rešitev za zaznavanje in preprečevanje vdorov, nepooblaščenih vstopov ali nezaželenih obiskov. Ne glede na to, ali gre za stanovanjski, poslovni, industrijski ali vojaški objekt. S tem se boste izognili vlomom, krajam ali nepotrebni škodi vaše lastnine, obenem pa boste pred vsiljivci zaščitili tudi sebe in svoje družinske člane oziroma zaposlene. Glavni cilj alarmnih sistemov je torej varovanje pred vlomom, odločite pa se lahko tudi za kombinirani sistem, ki vključuje na primer tudi zaščito pred požarom. Odlična rešitev za odganjanje vsiljivcev je tudi video nadzor hiše, saj nameščene kamere že samo s psihološkim učinkom pripravijo storilce do tega, da si glede vloma premislijo. V vsakem primeru pa se posnetki shranjujejo in vam kasneje lahko pomagajo pri rekonstrukciji dogodkov.
Z alarmnim sistemom pa se ne boste izognili le vlomom in kraji, ampak boste pomirili tudi sebe in odgnali svoje skrbi. Sedaj, ko veste, da je vaš dom popolnoma varen, ste lahko brezskrbni in sproščeni ne glede na to, kje se nahajate. Številne zavarovalnice ponujajo tudi znižanje premij lastnikom stanovanj, ki imajo nameščen varnostni sistem. In ne samo to, tisti bolj napredni varnostni sistemi vas lahko opozorijo na napako pri delovanju hišnih aparatov , ki bi lahko povzročili škodo na vašem domu.
Če vse skupaj strnemo, so glavne prednosti alarmnih sistemov naslednje:
zaščita pred vlomi, nepooblaščenimi vstopi
zaščita lastnine in oseb
pomirjenost, brezskrbnost
znižanje premij lastnikom stanovanj z nameščenim alarmnim sistemom
opozorila na napake delovanja hišnih aparatov